**Sablonkitöltési útmutató**

**Képzési és kimeneti követelmények**

**átalakításához**

Budapest, 2015. június

Tartalomjegyzék

[1 Az útmutató célja 3](#_Toc421620935)

[2 A sablon felépítése 3](#_Toc421620936)

[3 A sablon kitöltésének lépései 3](#_Toc421620937)

[3.1 Alapképzési szak 3](#_Toc421620938)

[3.1.1 Az alapképzési szak megnevezése 3](#_Toc421620939)

[3.1.2 Az alapképzési szakon szerezhető végzettségi szint és a szakképzettség oklevélben szereplő megjelölése 3](#_Toc421620940)

[3.1.3 Képzési terület 4](#_Toc421620941)

[3.1.4 A képzési idő félévekben 4](#_Toc421620942)

[3.1.5 Az alapfokozat megszerzéséhez összegyűjtendő kreditek száma 4](#_Toc421620943)

[3.1.6 Az alapképzési szak képzési célja, az általános és a szakmai kompetenciák 5](#_Toc421620944)

[3.1.7 Az alapképzés jellemzői 5](#_Toc421620945)

[3.1.8 Idegennyelvi követelmény 6](#_Toc421620946)

[3.1.9 Szakmai gyakorlatra vonatkozó követelmények 6](#_Toc421620947)

[3.1.10 A képzést megkülönböztető speciális jegyek 6](#_Toc421620948)

[3.2 Mesterképzési szak 6](#_Toc421620949)

[3.2.1 A mesterképzési szak megnevezése 6](#_Toc421620950)

[3.2.2 A mesterképzési szakon szerezhető végzettségi szint és a szakképzettség oklevélben szereplő megjelölése 7](#_Toc421620951)

[3.2.3 Képzési terület 7](#_Toc421620952)

[3.2.4 A mesterképzésbe történő belépésnél előzményként elfogadott szakok 7](#_Toc421620953)

[3.2.5 A képzési idő félévekben 7](#_Toc421620954)

[3.2.6 A mesterfokozat megszerzéséhez összegyűjtendő kreditek száma 7](#_Toc421620955)

[3.2.7 A mesterképzési szak képzési célja, az általános és a szakmai kompetenciák 8](#_Toc421620956)

[3.2.8 A mesterképzés jellemzői 9](#_Toc421620957)

[3.2.9 Idegennyelvi követelmény 9](#_Toc421620958)

[3.2.10 Szakmai gyakorlatra vonatkozó követelmények 10](#_Toc421620959)

[3.2.11 A képzést megkülönböztető speciális jegyek 10](#_Toc421620960)

[3.2.12 A mesterképzésbe való felvétel feltételei 10](#_Toc421620961)

[3.3 Felsőoktatási szakképzés 11](#_Toc421620962)

[3.3.1 A felsőoktatási szakképzés megnevezése 11](#_Toc421620963)

[3.3.2 A szakképzettség oklevélben történő megjelölése 11](#_Toc421620964)

[3.3.3 Képzési terület 11](#_Toc421620965)

[3.3.4 A felsőoktatási szakképzettséggel legjellemzőbben betölthető FEOR szerinti munkakör(ök) 11](#_Toc421620966)

[3.3.5 A képzési idő félévekben 11](#_Toc421620967)

[3.3.6 A felsőoktatási szakképzettség megszerzéséhez összegyűjtendő kreditek száma 12](#_Toc421620968)

[3.3.7 A felsőoktatási szakképzés célja 12](#_Toc421620969)

[3.3.8 Az elsajátítandó szakmai kompetenciák 12](#_Toc421620970)

[3.3.9 A felsőoktatási szakképzés moduljai és azok kreditértékei 13](#_Toc421620971)

[3.3.10 A felsőoktatási szakképzés összefüggő szakmai gyakorlatának követelményei 13](#_Toc421620972)

[3.3.11 Idegen nyelvi és szaknyelvi követelmények 13](#_Toc421620973)

[3.3.12 A felsőoktatási szakképzésre történő felvétel feltételei 13](#_Toc421620974)

# Az útmutató célja

Jelen útmutató célja, hogy minden szükséges információt biztosítson a szakértő kollégák számára, alapképzések és mesterképzések, valamint az új a felsőoktatási szakképzések képzési és kimeneti követelményeinek kidolgozásához és átalakításához. A rendelkezésre bocsátott sablon kitöltéséhez több tanulmány, szakmai anyag és a feldolgozást segítő további dokumentum áll rendelkezésre elektronikusan és papír alapon, melyekre a releváns helyeken az útmutató hivatkozik.

# A sablon felépítése

Mindhárom képzési típushoz különböző sablon áll rendelkezésre. A kitöltendő pontok egy részét kötelező kitölteni, más pontokról a szakbizottság dönthet.

# A sablon kitöltésének lépései

## Alapképzési szak

### Az alapképzési szak megnevezése

A megnevezést magyar és angol nyelven egyaránt szükséges megjeleníteni a képesítési jegyzékről szóló új kormányrendelet „C” és „D” oszlopa szerint.

### Az alapképzési szakon szerezhető végzettségi szint és a szakképzettség oklevélben szereplő megjelölése

Alapképzési szak esetében a végzettségi szint: alapfokozat (baccalaureus, bachelor; rövidítve: BA vagy BSc fokozat).

Kérjük, hogy a szakképzettség magyar és angol nyelvű megjelölésénél minden esetben a képesítési jegyzékről szóló új kormányrendelet „E” és „F” oszlopában szereplő megnevezést használják.

A választható szakirányokat csak abban az esetben szükséges kitölteni, ha ezt a képesítési jegyzékről szóló új kormányrendelet tartalmazza. Kizárólag a kormányrendeletben szereplő szakirány kerülhet feltüntetésre.

Például:

2.3.1 ókori nyelvek és kultúrák alapszakos bölcsész, asszíriológia szakirányon

2.3.2 ókori nyelvek és kultúrák alapszakos bölcsész, egyiptológia szakirányon

2.3.3 ókori nyelvek és kultúrák alapszakos bölcsész, klasszika-filológia szakirányon

A választható specializációkat csak abban az esetben kell kitölteni, ha az alapképzés szempontjából releváns, azaz kívánatos, hogy a szakhoz tartozzon valamilyen központilag ajánlható specializáció.

### Képzési terület

Kérjük, hogy a képzési terület megjelölésénél minden esetben a képesítési jegyzékről szóló új kormányrendelet „B” oszlopában szereplő megnevezést használják.

*Például: orvos- és egészségtudomány*

### A képzési idő félévekben

Kérjük, hogy a képzési időt a 15/2006. OM rendelet szerint töltsék ki.

### Az alapfokozat megszerzéséhez összegyűjtendő kreditek száma

Kérjük, hogy a kreditek számának meghatározásakor a 15/2006. (IV.3) OM rendeletet vegyék alapul. A gyakorlatigényes alapképzési szak esetében +30 kredit az összefüggő szakmai gyakorlat.

A szak orientációjával kapcsolatban arról szükséges tájékoztatást nyújtani a szak tantervét majd felülvizsgáló / új tantervet készítő oktatók számára, hogy milyen mértékben elméletigényes vagy gyakorlat-orientált a szak. Az alábbi javasolt lehetőségek közül válasszanak:

* kiemelten elmélet-igényes (~70-80%);
* elmélet-orientált (~60-70%),
* kiegyensúlyozott (~40-60%);
* gyakorlat-orientált (~60-70%);
* kiemelten gyakorlat-igényes (~70-80%).

Érdemes tekintetbe venni, hogy még az elmélet-igényes képzések is – a hallgatói kognitív képességek fejlesztése érdekében – sok gyakorlati elemet alkalmaznak. Miközben a gyakorlat-orientált képzések sem tekinthetnek el a gyakorlati készségeket megalapozó, támogató elméleti felkészítéstől.

A szak képzési területek egységes osztályozási rendszer szerinti (ISCED) tanulmányi területi besorolását 3 jegyű kód jelöli. A nyilvántartásba vett szakokfirgraf adatai között már szerepel

*Például: 521 Gépgyártás, műszer- és fémipar*

[www.firgraf.educatio.hu/képzési](http://www.firgraf.educatio.hu/k%C3%A9pz%C3%A9si) és kimeneti követelmények/bejelentendő képzési elemek/képzéscsoportok

A leírás, elérhető a Központi Statisztikai Hivatal weboldalán:

<https://www.ksh.hu/docs/hun/info/02osap/nomen/KEOR.pdf>

Betűrendes kereső pedig itt található:

<https://www.ksh.hu/docs/hun/info/02osap/nomen/KEORmelleklet.pdf>

A szakirányhoz tartozó minimális kreditértéket csak akkor kell kitölteni, ha az alapképzésben van olyan szakirány, amely önálló szakképzettséget eredményez.

### Az alapképzési szak képzési célja, az általános és a szakmai kompetenciák

Kérjük, 2-3 mondatban fogalmazza meg rövid, szintetizált nézetét, az alapképzési szak általános céljáról és alkalmazhatóságáról. Jó példák sokasága található különböző szakokra a Tuning projekt honlapján: <http://www.unideusto.org/tuningeu>

Kérjük, hogy a szakmai kompetenciák leírásához olyan absztrakciós szintet válasszon, amivel szintleíró jellemzőnként 18-25 állításban le tudja írni a képzésben megszerezhető legfontosabb kompetenciákat. (Azokat a szakmai kompetenciákat kell itt megadni tanulási eredmények formájában, amelyeket a fokozat /diploma megszerzéséhez a hallgatónak el kell érnie – és amelyek eléréséről az intézményeknek meg kell bizonyosodniuk.)

A munkához az alábbi anyagok nyújtanak segítséget:

* Derényi András – Vámos Ágnes: A felsőoktatás képzési területeinek kimeneti leírása – ajánlások (kérjük, használják a tudományterületekhez készült leírásokat is);
* Declan Kennedy (2007) Tanulási eredmények megfogalmazása és azok használata. Gyakorlati útmutató. WatermansPrinters, University College Cork; magyarul: <http://oktataskepzes.tka.hu/upload/docs/tanulasi%20eredmenyek%20elismerese/lo_handbook_declan_kennedy.pdf>
* Tuning honlap – itt a szakértő kollégák több szakterületre vonatkozóan találnak példákat – <http://www.unideusto.org/tuningeu/subject-areas.html>
* a Magyar Képesítési Keretrendszer módosított szintleíró jellemzői (MRK honlap)
* A tudás, a képesség, az attitűd és az autonómia és felelősség kategóriákat definiáló háttértanulmányok

Amennyiben az alapképzési szakon szakirány választható a 139/2015 (VI.9.) Korm. rendelet szerint, úgy lehetőség van ezekhez kapcsolódóan (is) tanulási eredményeket megfogalmazni. Abban az esetben, ha a szakirányok hasonlóak, lehetséges, hogy lesznek olyan szakmai kompetenciák, melyek mindegyikre értelmezhetőek, míg más esetekben (például az ápolás és betegellátás alapszak) lehetséges, hogy a 6.1. pontban nem, csak a 6.2, 6.3 stb. pontokban kerülnek megfogalmazásra kompetenciák.

### Az alapképzés jellemzői

Kérjük, hogy a szakot felépítő, a legfeljebb 4-5 jelentősebb részdiszciplinát, szakterületet adják meg itt, illetve jelentőségük, hozzávetőleges méretük szerint százalékos formában a hozzájuk tartozó kreditarányt.

Amennyiben releváns és indokolt, hogy javaslatot tegyenek differenciált, választható, sajátos kompetenciákat eredményező specializációkra, úgy jelezzék annak szakterületét, és kérjük, megadni a szak egészén belüli kreditarányát. Érdemes megfogalmazni azokat a 6.2 pontban megadottakhoz képest sajátos kompetenciákat (tudás, képesség, attitűd, autonómia és felelősségvállalás kategóriákban), amelyek megszerzését az egyes specializációknak biztosítaniuk kell.

Ha a szakon választható szakirány, abban az esetben kérem, írják le az önálló szakképzettséget eredményező szakirányt felépítő legfőbb 2-3 szakterületet. Szükséges továbbá megfogalmazni azokat a 6.2 pontban megadottakhoz képest sajátos kompetenciákat (tudás, képesség, attitűd, autonómia és felelősségvállalás kategóriákban), amelyek megszerzését az egyes szakirányoknak biztosítaniuk kell.

### Idegennyelvi követelmény

*Például: „Az alapfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges.”*

### Szakmai gyakorlatra vonatkozó követelmények

Amennyiben releváns, szükséges megjeleníteni az Nftv. 15. § (3), 44. § (2), illetve a 85. § (3) bekezdésében meghatározott szakmai gyakorlat időtartamát: *„hat hét időtartamot elérő egybefüggő gyakorlat”* a 15/2006. (IV: 3.) OM rendeletet alapján. Szintén itt kell leírni azokat a sajátos kompetenciákat (tudások, képességek, attitűdök, autonómia és felelősség kategóriák szerint), amelyek elérését a szakmai gyakorlat biztosítja.

### A képzést megkülönböztető speciális jegyek

Csak abban az esetben szükséges kitölteni, ha a szakképzettség szempontjából releváns. Olyan további esetleges jellemzőket kérjük, hogy írjanak le, melyek megkülönböztetik ezt más, hasonló szakoktól.

*Például: kötelező külföldi részképzés, duális képzés, sajátos környezetben folyó képzés, idegen nyelvű képzés.*

## Mesterképzési szak

### A mesterképzési szak megnevezése

A megnevezést magyar és angol nyelven egyaránt szükséges megjeleníteni a képesítési jegyzékről szóló új kormányrendelet „C” és „D” oszlopa szerint.

### A mesterképzési szakon szerezhető végzettségi szint és a szakképzettség oklevélben szereplő megjelölése

Mesterképzési szak esetében a végzettségi szint: mesterfokozat (magister, master) rövidítve: MA vagy MSc.

Kérjük, hogy a szakképzettség magyar és angol nyelvű megjelölésénél minden esetben a képesítési jegyzékről szóló új kormányrendelet „E” és „F” oszlopában szereplő megnevezést használják.

### Képzési terület

Kérjük, hogy a képzési terület megjelölésénél minden esetben a képesítési jegyzékről szóló új kormányrendelet „B” oszlopában szereplő megnevezést használják.

*Például: orvos- és egészségtudomány*

### A mesterképzésbe történő belépésnél előzményként elfogadott szakok

Kérjük feltüntetni azokat az alapképzési szakokat,

* amelyekről a hallgatók kreditjei teljes mértékben beszámítanak (egyenes irányú belépés), továbbá
* azokat az alapképzési szakokat, amelyekről meghatározott feltételek teljesülése estén lehet tovább lépni mesterképzésbe.

Amennyiben egy vagy több képzési terület minden alapképzési szakja (részlegesen) előzményként elfogadható, úgy elegendő a képzési terület megnevezése, nem szükséges annak minden szakját felsorolni.

### A képzési idő félévekben

Kérjük, hogy a képzési időt a 15/2006. (IV.3) OM rendelet szerint töltsék ki.

### A mesterfokozat megszerzéséhez összegyűjtendő kreditek száma

Kérjük, hogy a kreditek számának meghatározásakor a 15/2006. (IV.3) OM rendeletet vegyék alapul.

A szak orientációjával kapcsolatban arról szükséges tájékoztatást nyújtani a szak tantervét majd felülvizsgáló / új tantervet készítő oktatók számára, hogy milyen mértékben elméletigényes vagy gyakorlat-orientált a szak. Az alábbi javasolt lehetőségek közül válasszanak:

* kiemelten elmélet-igényes (~70-80%);
* elmélet-orientált (~60-70%),
* kiegyensúlyozott (~40-60%);
* gyakorlat-orientált (~60-70%);
* kiemelten gyakorlat-igényes (~70-80%).

A szak képzési területek egységes osztályozási rendszer szerinti (ISCED) tanulmányi területi besorolását 3 jegyű kód jelöli. A nyilvántartásba vett szakok„firgraf” adatai között már szerepel

*Például: 521 Gépgyártás, műszer- és fémipar*

[*www.firgraf.educatio.hu/képzési*](http://www.firgraf.educatio.hu/k%C3%A9pz%C3%A9si) *és kimeneti követelmények/bejelentendő képzési elemek/képzéscsoportok*

A leírás, elérhető a Központi Statisztikai Hivatal weboldalán:

<https://www.ksh.hu/docs/hun/info/02osap/nomen/KEOR.pdf>

Betűrendes kereső pedig itt található:

<https://www.ksh.hu/docs/hun/info/02osap/nomen/KEORmelleklet.pdf>

A szakirányhoz tartozó minimális kreditértéket csak akkor kell kitölteni, ha a mesterképzésben erre a 15/2006. (IV.3) OM rendelet kifejezetten lehetőséget ad (zeneművészeti terület) szempontjából az releváns..

### A mesterképzési szak képzési célja, az általános és a szakmai kompetenciák

Kérjük, 2-3 mondatban fogalmazza meg rövid, szintetizált nézetét, az mesterképzési szak általános céljáról és alkalmazhatóságáról és a doktori képzésbe (PhD., DLA) való tovább lépés lehetőségéről. Jó példák sokasága található különböző szakokra a Tuning projekt honlapján: http://www.unideusto.org/tuningeu

Kérjük, hogy a szakmai kompetenciák leírásához olyan absztrakciós szintet válasszon, amivel szintleíró jellemzőként 18-25 állításban le tudja írni a képzésben megszerezhető legfontosabb kompetenciákat. (Azokat a szakmai kompetenciákat kell itt megadni tanulási eredmények formájában, amelyeket a fokozat /diploma megszerzéséhez a hallgatónak el kell érnie – és amelyek eléréséről az intézményeknek meg kell bizonyosodniuk.)

A munkához az alábbi anyagok nyújtanak segítséget:

* Derényi András – Vámos Ágnes: A felsőoktatás képzési területeinek kimeneti leírása – ajánlások (kérjük, használják a tudományterületekhez készült leírásokat is);
* Declan Kennedy (2007) Tanulási eredmények megfogalmazása és azok használata. Gyakorlati útmutató. WatermansPrinters, University College Cork; magyarul: <http://oktataskepzes.tka.hu/upload/docs/tanulasi%20eredmenyek%20elismerese/lo_handbook_declan_kennedy.pdf>
* Tuning honlap – itt a szakértő kollégák több szakterületre vonatkozóan találnak példákat – <http://www.unideusto.org/tuningeu/subject-areas.html>
* a Magyar Képesítési Keretrendszer módosított szintleíró jellemzői (MRK honlap)
* a tudás, a képesség, az attitűd és az autonómia és felelősség kategóriákat definiáló háttértanulmányok

### A mesterképzés jellemzői

Kérjük, hogy a szakot felépítő, a szakképzettség szempontjából meghatározó legfeljebb 4-5 jelentősebb részdiszciplínát, szakterületet adják meg itt, illetve jelentőségük, hozzávetőleges méretük szerint százalékos formában a kreditarányt.

Amennyiben releváns és indokolt, hogy javaslatot tegyenek differenciált, választható, sajátos kompetenciákat eredményező specializációkra, úgy jelezzék annak szakterületét, adják meg a szak egészén belül javasolt minimális kreditarányát százalékban. Érdemes megfogalmazni azokat a 6.2 pontban megadottakhoz képest sajátos kompetenciákat (tudás, képesség, attitűd, autonómia és felelősségvállalás kategóriákban), amelyek megszerzését az egyes specializációknak biztosítaniuk kell.

Ha a szakon választható szakirány, abban az esetben kérem, írják le az önálló szakképzettséget eredményező szakirányt felépítő legfőbb 2-3 szakterületet. Szükséges továbbá megfogalmazni azokat a 6.2 pontban megadottakhoz képest sajátos kompetenciákat (tudás, képesség, attitűd, autonómia és felelősségvállalás kategóriákban), amelyek megszerzését az egyes szakirányoknak biztosítaniuk kell.

### Idegennyelvi követelmény

*Például: „A mesterfokozat megszerzéséhez angol, német, francia, olasz, orosz vagy spanyol nyelvből államilag elismert, felsőfokú (C1), komplex típusú nyelvvizsga vagy egy, az alapfokozat megszerzéséhez szükséges nyelvtől eltérő további nyelvből államilag elismert középfokú (B2) komplex típusú nyelvvizsga vagy ezekkel egyenértékű érettségi bizonyítvány vagy oklevél szükséges.”*

### Szakmai gyakorlatra vonatkozó követelmények

Amennyiben releváns, szükséges megjeleníteni az Nftv. 15. § (3), 44. § (2), illetve a 85. § (3) bekezdésében meghatározott szakmai gyakorlat időtartamát: *„hat hét időtartamot elérő egybefüggő gyakorlat”* 15/2006. (IV.3) OM rendelet alapján. Szintén itt kell leírni azokat a sajátos kompetenciákat (tudások, képességek, attitűdök, autonómia és felelősség kategóriák szerint), amelyek elérését a szakmai gyakorlat biztosítja.

### A képzést megkülönböztető speciális jegyek

Csak abban az esetben szükséges kitölteni, ha a szakképzettség szempontjából releváns. Olyan további esetleges jellemzőket kérjük, hogy írjanak le, melyek megkülönböztetik ezt más, hasonló szakoktól.

*Például: kötelező külföldi részképzés, duális képzés, sajátos környezetben folyó képzés, idegen nyelvű képzés.*

### A **mesterképzésbe való** felvétel feltételei

A feltételeket kérjük, a 4. pontban meghatározott alapképzési szakokra való figyelemmel a mesterképzésbe való belépés feltételeinek (nem felvételi követelményeinek) meghatározását. Azokat a főbb kompetenciákat, tanulási eredményeket szükséges is felsorolni, amelyek megléte a jelentkező számára elengedhetetlen ahhoz, hogy a mesterképzést megkezdhesse.

## Felsőoktatási szakképzés

### A felsőoktatási szakképzés megnevezése

A megnevezést magyar és angol nyelven egyaránt szükséges megjeleníteni a képesítési jegyzékről szóló új kormányrendelet „C” és „D” oszlopa szerint.

### A szakképzettség oklevélben történő megjelölése

A szakképzettségek megnevezésénél a felsőfokú asszisztens pontos megnevezésére van szükség a képesítési jegyzékről szóló új kormányrendelet és a 39/ 2012. (XI. 21.) EMMI rendelet alapján. *Például: felsőfokú mezőgazdasági mérnökasszisztens*

Kérjük, hogy a szakképzettség angol nyelvű megjelölésénél minden esetben a képesítési jegyzékről szóló új kormányrendelet „F” oszlopában szereplő megnevezést használják.

A választható szakirányokat csak abban az esetben szükséges kitölteni, ha ezt a képesítési jegyzékről szóló új kormányrendelet és a 39/ 2012. (XI. 21.) EMMI rendelet tartalmazza. Például:

2.3.1 felsőfokú fejlesztő programtervező informatikus-asszisztens

2.3.2 felsőfokú multimédia programtervező informatikus-asszistens

### Képzési terület

Kérjük, hogy a képzési terület megjelölésénél minden esetben a képesítési jegyzékről szóló új kormányrendelet és a 39/ 2012. (XI. 21.) EMMI rendelet szerinti képzési terület kerüljön megnevezésre.

*Például: orvos- és egészségtudomány*

### A felsőoktatási szakképzettséggel legjellemzőbben betölthető FEOR szerinti munkakör(ök)

A Foglalkozások Egységes Osztályozási Rendszere (FEOR–08) elérhető a Központi Statisztikai Hivatal weboldalán:

<https://www.ksh.hu/docs/szolgaltatasok/hun/feor08/feorlista.html>

Például:

3.1. 2133 Táj- és kertépítészmérnök

3.2. 3117 Építő- és építésztechnikus

### A képzési idő félévekben

A képzési időhöz kérjük, egységesen 4 félévet írjanak be.

### **A felsőoktatási szakképzettség megszerzéséhez összegyűjtendő kreditek száma**

Az összegyűjtendő kreditek számához kérjük, egységesen 120 kreditet írjanak be.

Az elméleti és gyakorlati képzés arányát kérjük az alábbi lehetőségekből választva töltsék fel:

* gyakorlat-orientált (~60-70%);

Az összefüggő szakmai gyakorlat időtartama teljes idejű képzésben kérjük mindig ezzel a tartalommal szerepeljen: 1 félév, legalább 560 óra. Részidős képzésben a szakmai gyakorlat: hat hét, legalább 240 óra. Részidős képzésben az összefüggő gyakorlat időtartama három hét. A részidős képzés lehetőségére csak nagyon indokolt estben kerüljön sor, ezért, ha nem indokolt, akkor a részidős gyakorlatra vonatkozó tartalom törölhető.

A képzési terület szerinti továbbtanulás esetén beszámítandó kreditek számánál kérjük, a „legalább 30 kredit” szerepeljen. Az összefüggő gyakorlat alól a 39/ 2012. (XI. 21.) EMMI rendelet alapján van csak eltérési lehetőség az agrár képzési terület felsőoktatási szakképzése esetében.

### A felsőoktatási szakképzés célja

Kérjük, 2-3 mondatban fogalmazza meg rövid, szintetizált nézetét, a szakképzés általános céljáról és alkalmazhatóságáról a 39/ 2012. (XI. 21.) EMMI rendelet alapján.

### Az elsajátítandó szakmai kompetenciák

Kérjük, hogy a szakmai kompetenciák leírásához olyan absztrakciós szintet válasszon, amivel szintleíró jellemzőnként 18-25 állításban le tudja írni a képzésben megszerezhető legfontosabb kompetenciákat.

A munkához az alábbi anyagok nyújtanak segítséget:

* Derényi András – Vámos Ágnes: A felsőoktatás képzési területeinek kimeneti leírása – ajánlások (kérjük, használják a tudományterületekhez készült leírásokat is);
* Declan Kennedy (2007) Tanulási eredmények megfogalmazása és azok használata. Gyakorlati útmutató. WatermansPrinters, University College Cork; magyarul: <http://oktataskepzes.tka.hu/upload/docs/tanulasi%20eredmenyek%20elismerese/lo_handbook_declan_kennedy.pdf>
* Tuning honlap – itt a szakértő kollégák több szakterületre vonatkozóan találnak példákat – <http://www.unideusto.org/tuningeu/subject-areas.html>
* a Magyar Képesítési Keretrendszer módosított szintleíró jellemzői (MRK honlap)

### A felsőoktatási szakképzés moduljai és azok kreditértékei

Kérjük, hogy a sablonban rögzített alap adatokat alkalmazzák a sablon kitöltésekor, figyelemmel a 230/2012. (VIII.28) Korm. rendelet 5. § szerinti képzésszerkezetre.

### A felsőoktatási szakképzés összefüggő szakmai gyakorlatának követelményei

A féléves összefüggő és a 230/2012. (VIII.28) Korm. rendelet 4.§ 5.pontja fogalom értelmezésének, valamint a 39/ 2012. (XI. 21.) EMMI rendeletben meghatározottak szerint.

Kérjük, hogy azokat a kompetenciákat adják meg itt (a 3.3.8-ban is alkalmazott négy kategóriára bontva: tudások, képességek, attitűdök, autonómia és felelősség), amelyek eléréséhez az összefüggő külső szakmai gyakorlat lényegileg hozzájárul. Továbbá - ha releváns – azokat az egyéb követelményeket határozzák meg, amelyek kitüntetetten fontosak a szakmai gyakorlat megszervezéséhez (pl. munkahely típusa, munkakör jellege stb.).

### Idegen nyelvi és szaknyelvi követelmények

Általában nincs nyelvi követelmény a KKK-ban, ott ahol van újragondolandó.

### A felsőoktatási szakképzésre történő felvétel feltételei

Ezt a pontot csak abban az esetben kell kitölteni, ha a szakképzés szempontjából releváns.

*Például: „A felvétel feltétele az egészségügyi alkalmassági követelményeknek való megfelelés.”*